﻿ Lilium Aurum
Üdvözöljük Önt!
Hodossy Gyula, kiadóigazgató
Örömmel üdvözlöm a LILIUM AURUM Könyv- és Lapkiadó honlapján! Engedje meg, hogy pár szóval elkalauzoljam portálunk világába: könyveinket, szerzőinket, a szlovákiai magyar kulturális életnek egy szeletjét átnyújtva.
A rendszerváltás után nemes, de igényes célt tűztünk magunk elé: egy kulturális műhelyt álmodtunk meg, vállalva a szellemi terhet, az anyagi nehézségeket, bízva az olvasó tiszteletteljes odafigyelésében, s reménykedve a szerzők együttműködő szándékában.
Történt mindez egy lehetőségekkel, ugyanakkor konfliktusokkal teli környezetben. Ám mi felvérteztük magunkat elegendő lelkierővel, hogy a folyamatos önfejlesztés során tevékenyen bekapcsolódjunk abba a kultúrát ápoló és istápoló új hálózatba, amely segíteni kívánta kisebbségi értékeink, a szlovákiai magyar művek megjelentetését és terjesztését: az írás, a kultúra lélektől lélekig vitelét.
A „szabad szolgálat” vállalása ma sem vesztett aktualitásából. Feladatainkat mind a mai napig szabadon választjuk, miképp a szerzők és az olvasók is szabad akaratukból döntenek mellettünk. Mellettünk, vagyis az értéktartás, értékformálás, népművelés, értékteremtés mellett. Teremtést-alkotást vállaltunk, amihez kell ötlet és tudás, tehetséges szerző és szorgos munkatárs, empátiával bíró mecénás, együttműködő nyomdász, könyvet szerető kereskedő és nem utolsó sorban igényes olvasó.
Amikor az útra léptünk, örültünk, hogy megnyíltak a határok, hogy szabad lett véleményt nyilvánítani, sőt formálni és azt terjeszteni – megszűnt tiltott gyümölcsnek lenni a szlovákiai magyar értelmiség mondanivalója. Egy szabad ars poetica mentén szabad lett együtt gondolkodni és cselekedni a nemzetmegtartó szellem szolgálatában mindazokkal, akik közösen akartak maradandót alkotni. Ma, választott utunkon járva tapasztaltuk, időközben megszűntek a határok, s csatlakoztunk egy olyan multikulturális közösséghez, ahol európai szellemiséggel törekszünk megőrizni a multikulturális közegben kisebbségi értékeinket. Ezzel is gazdagítva, színesebbé téve szűkebb világunk, közösségünk kulturális életét.
Megköszönve látogatását kívánok kellemes barangolást portálunkon!
Robert Fico az akkori miniszterelnök és a belügyminiszter, Robert Kaliňáktöbb, mint gyanús módon a legordenárébb bulvárt megszégyenítő gátlástalansággal azonnal lecsapott az "ügyre"... Rendkívüli sajtóértekezletükön azzal vádolták meg Hedviget, hogy hazudik és csakkitalálta a vele történteket. Olyan bizonyítékokat prezentáltak akkor,amelyek sajnos sokakat megtévesztettek. Hónapoknak kellett eltelnie ahhoz, hogy kiderüljön, az állam képviselői,legmagasabb rangú közjogi méltóságai a maffia szintjére süllyedve vezettékfélre a közvéleményt! "Úgy gondolom, aki ezt az ügyet nem figyelte napról napra, annak már nemlehet áttekintése róla, mert annyira szövevényes. Hedvignek, meg az őpártján állóknak, az ügyvédjének és a pszichiáterének nem is volt különösebbtere arra, hogy mindent részletesen elmagyarázzon, ráadásul az emberekfejében az maradt meg, amit a közjogi méltóságok mondtak az ügyről" - mondtaVrabec Mária. A könyv minden fejezetének elején kronológia, időrendiösszefoglaló található arról, mi történt az adott időszakban. "Utánaelmondja Hedvig, hogyan élte át ezt az időszakot. Majd amikor belépnek atörténetbe, amikor szereplőivé válnak az egésznek, akkor elmondja az ügyvédés a pszichiáter is, hogyan látta az eseményeket, milyen hatást gyakoroltrájuk. Lényegében egy autentikus összefoglalóról van szó"
Kiadó l Könyveink l Folyóiratok l Szerzőink figyelmébe l Elérhetőségeink